Na temelju članka 5. stavka 1. točke 6. Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20), članka 125. stavka 1. Odluke o komunalnom redu („Službene novine“ br. 20/21) u vezi s člankom 104. stavkom 1. točkom 3. Zakona o komunalnom gospodarstvu („Narodne novine“ br. [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)) i članka 39. Statuta Grada Pula-Pola („Službene novine“ Grada Pule br. 07/09, 16/09, 12/11, 01/13 02/18, 02/20, 04/21 i 05/21), uz prethodnu suglasnost Ministarstva unutarnjih poslova, Gradsko vijeće Grada Pula-Pola, na sjednici održanoj dana \_\_\_\_\_\_\_\_\_\_\_ 2022. godine, donosi

**O D L U K U**

**o organizaciji i načinu naplate parkiranja na području grada Pule**

1. **OSNOVNE ODREDBE**

 Odlukom o organizaciji i načinu naplate parkiranja na području grada Pule uređuju se osnovni pojmovi vezani uz parkiranje na javnim parkirališnim površinama, organizacija i način parkiranja na javnim parkiralištima pod naplatom, vrijeme i vremenska ograničenja naplate parkiranja, vrste parkirališnih karata te uvjeti i način zasnivanja ugovornog odnosa između korisnika usluge parkiranja i isporučitelja kao i nadzor nad parkiranjem vozila na području grada Pule (u daljnjem tekstu: Grad).

 Riječi i pojmovi koji imaju rodno značenje odnose se jednako na muški i ženski rod, bez obzira na korištenje u muškom ili ženskom rodu.

**Članak 2.**

 Pojedini izrazi u smislu ove Odluke imaju sljedeća značenja:

1. **„Javna parkirališna površina“** je površina namijenjena parkiranju vozila koja je uređena kao vanjsko ulično parkiralište ili zasebno izdvojeno parkiralište;
2. **„Javno parkiralište pod naplatom“** je uređena i propisno označena ulična ili izdvojena površina na kojoj je uvedena naplata parkiranja i koja je označena odgovarajućom prometnom signalizacijom, s istaknutom informacijom o parkirališnoj zoni ili posebnoj parkirališnoj lokaciji te cijenama parkiranja ovisno o vremenu parkiranja, kao i informacijom o načinu plaćanja parkiranja i ugovornim kaznama;
3. **„Park & Ride“ parkiralište** je izdvojeno javno parkiralište pod naplatom na kojem je omogućeno pružanje kombinirane usluge parkiranja i autobusnog prijevoza
4. **„Parkirališno mjesto“** je dio javne parkirališne površine namijenjene parkiranju jednog vozila i označeno odgovarajućom prometnom signalizacijom;
5. **„Rezervirano parkirališno mjesto“** je parkirališno mjesto namijenjeno određenom korisniku te označeno odgovarajućom prometnom signalizacijom;
6. **„Parkirališna zona“** je područje koje obuhvaća dio javne parkirališne površine na kojoj je uvedena naplata parkinga, a s obzirom na koje se ovisno o položaju u Gradu, određuju naknade i uvjeti za parkiranje
7. **„Osobno vozilo“** je osobni automobil i drugo motorno vozilo namijenjeno prijevozu osoba koje osim sjedala za vozača ima najviše osam sjedala i kojem dopuštena ukupna masa nije veća od 2 tone, a dimenzija ne prelazi dimenzije parkirališnog mjesta;
8. **„Kombinirano vozilo“** (u daljnjem tekstu: kombi) je [motorno vozilo](https://hr.wikipedia.org/wiki/Cestovna_vozila) koje se po potrebi može koristiti za prijevoz putnika i/ili tereta, kojem dopuštena ukupna masa nije veća od 2 tone i kojem dimenzija ne prelazi dimenzije parkirališnog mjesta;
9. **„Teretno vozilo“** je motorno vozilo veće od [kombija](https://hr.wikipedia.org/wiki/Kombi), a služi za prijevoz većih količina tereta u cestovnom prometu;
10. **„Ostala vozila“** su autobusi i kamperi, kao vozila za koja vrijede posebna pravila parkiranja sukladno ovoj Odluci;
11. **„Korisnik javnog parkirališta“** (u daljnjem tekstu: korisnik) je osoba koja parkira vozilo na parkirališno mjesto (vlasnik vozila, korisnik vozila, osoba kojoj je vozilo dano na uporabu i sl.) te druga osoba za koju je ovom Odlukom propisano da se smatra korisnikom usluge parkiranja
12. **„Isporučitelj usluge“** je organizator parkiranja, odnosno osoba kojoj je povjereno obavljanje komunalne djelatnosti usluge parkiranja na uređenim javnim parkiralištima te u okviru toga obavlja tehničke i organizacijske poslove, vrši naplatu i nadzor nad parkiranjem vozila te druge poslove u vezi s pružanjem usluge parkiranja;

**Članak 3.**

 Pod uslugama parkiranja na uređenim javnim površinama podrazumijeva se upravljanje tim površinama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima.

 Uslugu parkiranja na uređenim javnim parkiralištima grada Pule koja su pod naplatom pruža trgovačko društvo Pula Parking d.o.o. (u daljnjem tekstu: Isporučitelj usluge), čiji je osnivač Grad Pula-Pola.

 Isporučitelj usluge u svrhu obavljanja komunalne djelatnosti usluge parkiranja u skladu sa Zakonom o komunalnom gospodarstvu (Narodne novine br. [68/2018](https://www.iusinfo.hr/zakonodavstvo/zakon-o-komunalnom-gospodarstvu-1997), [110/2018](https://www.iusinfo.hr/zakonodavstvo/odluka-ustavnog-suda-republike-hrvatske-broj-u-i-3019-2018-i-u-i-3337-2018-od-30-listopada-2018-i-izdvojeno-misljenje-suca), [32/2020](https://www.iusinfo.hr/zakonodavstvo/zakon-o-dopuni-zakona-o-komunalnom-gospodarstvu)) i propisima donesenim na temelju tog Zakona te u skladu s posebnim propisima i uz prethodnu suglasnost Gradskog vijeća Grada Pule-Pola (u daljnjem tekstu: Gradsko vijeće) donosi Opće uvjete isporuke komunalne usluge i sklapa s korisnikom komunalne usluge ugovor o isporuci komunalne usluge parkiranja.

 Isporučitelj usluge dužan je donijeti cjenik komunalnih usluga parkiranja, uz prethodnu suglasnost Gradonačelnika Grada Pule-Pola (u daljnjem tekstu: Gradonačelnik), i za svaku njegovu izmjenu ili dopunu pribaviti prethodnu suglasnost Gradonačelnika.

**Članak 4.**

 Parkiranjem vozila na javnom parkiralištu pod naplatom korisnik usluge i Isporučitelj usluge sklapaju Ugovor o usluzi korištenja javnog parkirališta, sukladno uvjetima propisanim ovom Odlukom te Isporučiteljevim Općim uvjetima isporuke komunalne usluge.

 Korisnik usluge parkiranja, kako je to određeno propisima o uređenju prometa, obvezan je vozilo parkirati sukladno obilježenoj prometnoj signalizaciji i to na način da koristi jedno parkirno mjesto.

 Korisnik usluge dužan je kupiti parkirališnu kartu na način predviđen ovom Odlukom u roku od 10 minuta od početka korištenja usluge parkiranja vozila na javnom parkiralištu s naplatom te, ukoliko se radi o karti u materijaliziranom obliku, u roku od 10 minuta od početka korištenja navedene usluge istaknuti je na vozilu na način da Isporučitelj usluge može provjeriti njezinu valjanost.

 Za korisnika usluge koji nije postupio na način propisan stavkom 3. ovoga članka smatra se da je Ugovor o usluzi korištenja javnog parkirališta zaključen za dnevno korištenje javnog parkirališta te je korisnik usluge dužan platiti dnevnu parkirališnu kartu u roku od 8 dana od dana sklapanja Ugovora o usluzi dnevnog korištenja javnog parkirališta, a koji se smatra sklopljenim na dan kada je Isporučitelj usluge na vozilu korisnika ostavio dnevnu kartu s nalogom za plaćanje ili istu uručio korisniku, na njegov zahtjev.

 Korisnikom usluge javnog parkirališta pod naplatom koji, sukladno prethodnom stavku ovoga članka, podliježe plaćanju dnevne parkirališne karte, smatra se vlasnik ili korisnik vozila koji je evidentiran u odgovarajućim evidencijama Ministarstva unutarnjih poslova RH prema registarskoj oznaci vozila, a za vozila koja nisu evidentirana na taj način, vlasnik ili korisnik vozila utvrđuje se na drugi odgovarajući način.

 Ugovorom iz stavka 1., odnosno stavka 4. ovog članka isključuje se čuvanje vozila te odgovornost Isporučitelja usluge za nestanak, uništenje ili oštećenje vozila, osim ako zakonom nije drugačije propisano.

1. **ORGANIZACIJA I NAČIN PARKIRANJA NA JAVNIM PARKIRALIŠTIMA POD NAPLATOM**
2. **JAVNA PARKIRALIŠTA POD NAPLATOM**
3. OPĆE ODREDBE

**Članak 5.**

 Javna parkirališta pod naplatom mogu biti stalna ili privremena, ulična ili izvanulična te otvorena ili zatvorena.

 Stalna javna parkirališta pod naplatom su parkirališta na kojima se parkiranje naplaćuje tijekom cijele kalendarske godine.

 Privremena javna parkirališta pod naplatom su parkirališta na kojima se parkiranje ne naplaćuje tijekom cijele godine, parkirališta na kojima se parkiranje naplaćuje tijekom privremene regulacije prometa, organizacije prigodnih manifestacija, priredbi i slično.

 Ulična javna parkirališta pod naplatom su parkirališta na kolniku i nogostupu posebno označena horizontalnom i vertikalnom signalizacijom u skladu s propisima o sigurnosti prometa te tehničkom dokumentacijom.

 Izvanulična javna parkirališta pod naplatom su asfaltirana i/ili neasfaltirana parkirališta koja se nalaze izvan kolnika, a označena su odgovarajućom prometnom signalizacijom u skladu s propisima o sigurnosti prometa te tehničkom dokumentacijom, u skladu s ovom Odlukom i prostorno su definirana posebnim projektom.

 Otvorena javna parkirališta pod naplatom su parkirališta bez automatske ili ručne kontrole ulaza i izlaza, obilježena odgovarajućom prometnom signalizacijom u skladu s propisima o sigurnosti prometa te tehničkom dokumentacijom.

 Zatvorena javna parkirališta pod naplatom su parkirališta sa automatskom ili ručnom kontrolom ulaza i izlaza, odnosno kontrolom ulaza i izlaza putem naplatničara.

**Članak 6.**

 Javna parkirališta pod naplatom moraju biti označena prometnom signalizacijom u skladu sa zakonskim propisima o sigurnosti prometa te Pravilnikom o prometnim znakovima, signalizaciji i opremi na cestama (Narodne novine br. 92/19).

 Ako je javno parkiralište pod naplatom neasfaltirano, mora biti označeno minimalno vertikalnom prometnom signalizacijom.

 Javna parkirališta pod naplatom moraju imati oznaku parkirališne zone ili oznaku o posebnoj parkirališnoj lokaciji te oznaku vremenskog perioda u kojem se naplaćuje parkiranje i uvjete pod kojima je ugovor o korištenju jednog parkirališnog mjesta na javnom parkiralištu pod naplatom moguće sklopiti u trajanju kraćem ili dužem od 24 sata.

 Parkirališno mjesto na javnim parkiralištima s naplatom označava se plavom bojom ili drugom oznakom (dopunskom pločom) koja označava način parkiranja vozila.

**Članak 7.**

 Vozila Grada, interventna vozila (vatrogasna vozila, vozila medicinske pomoći, vozila policije, te vozila suca istrage) u vrijeme vršenja poslova iz svog djelokruga, koriste javna parkirališta pod naplatom bez plaćanja naknade za parkiranje.

 Gradonačelnik može posebnom odlukom odobriti da se određeno javno parkiralište pod naplatom može koristiti za održavanje zabavnih i sportskih manifestacija ili sličnih aktivnosti odnosno da određeno javno parkiralište pod naplatom bude bez plaćanja naknade tijekom organizacije i održavanja prigodnih manifestacija, priredbi i sl. u Gradu Puli, kao i u drugim opravdanim slučajevima koji su od posebnog javnog interesa za Grad.

1. REZERVIRANA PARKIRALIŠNA MJESTA NA JAVNIM PARKIRALIŠTIMA

**Članak 8.**

 Na javnom parkiralištu na kojem se obavlja naplata određenom korisniku može se dati na korištenje parkirališno mjesto namijenjeno isključivo njegovim potrebama te se takvo parkirališno mjesto uređuje kao „rezervirano parkirališno mjesto“.

 Lokacije i broj rezerviranih parkirališnih mjesta na javnom parkiralištu pod naplatom određuje Isporučitelj usluge.

 Isporučitelj usluge označava rezervirano parkirališno mjesto horizontalnom i vertikalnom prometnom signalizacijom na zahtjev i o trošku korisnika rezerviranog parkirališnog mjesta.

 Korisnik rezerviranog parkirališnog mjesta i Isporučitelj usluge sklapaju Ugovor o zakupu parkirališnog mjesta kojim se uređuju njihovi međusobni odnosi.

 Ugovor o zakupu parkirališnog mjesta zaključuje se najduže na vrijeme od jedne godine, uz mogućnost produženja.

 Iznimno od odredbe stavka 5. ovog članka zbog promjene prometnih okolnosti, Ugovor o zakupu parkirališnog mjesta može se raskinuti i prije isteka roka na koji je zaključen.

1. PARK&RIDE PARKIRALIŠTE

**Članak 9.**

 Isporučitelj usluge može Parkiralište Mandrač i Parkiralište Gregovica po potrebi organizirati kao „Park&Ride“ parkirališta, uz prethodnu suglasnost Gradonačelnika.

 Odredbe ove Odluke na odgovarajući način se primjenjuju na parkiranje na „Park&Ride“ parkiralištima.

1. **PARKIRALIŠNE LOKACIJE**

**Članak 10.**

 Javna parkirališta svrstavaju se u pet parkirališnih zona i sedam posebnih lokacija na području grada Pule, sukladno grafičkim prilozima koji čine sastavni dio ove Odluke.

 Smatra se da se osobna i kombinirana vozila mogu parkirati na svim predviđenim javnim parkiralištima pod naplatom u Gradu Puli ako ovom Odlukom nije uređeno drugačije.

 Autobusi se mogu parkirati isključivo na javnom parkiralištu Mandrač, dok je na javnom parkiralištu Riva omogućeno samo kratkotrajno – signalizacijom propisano zaustavljanje autobusa radi ukrcaja/iskrcaja putnika, a na za to predviđenim mjestima pod naplatom.

 Kamperi se mogu parkirati isključivo na javnim parkiralištima: Mandrač, Gregovica i Marsovo polje 2.

 Teretna vozila čija dimenzija prelazi gabarite označenih parkirališnih mjesta mogu se parkirati na javnom parkiralištu Mandrač, Marsovo polje 2 i Gregovica. Po dogovoru s Isporučiteljem usluge na navedenim parkiralištima moguće je parkirati i vozila koja ne spadaju u dosad navedene kategorije vozila.

1. PARKIRALIŠNE ZONE

**Članak 11.**

 Za određivanje cijene i drugih uvjeta parkiranja na javnim parkiralištima pod naplatom u gradu Puli utvrđuje se pet zona s obzirom na položaj u gradu, sukladno „Grafičkom prikazu I“ koji čini sastavni dio ove Odluke, kako slijedi:

1. ZONA – CRVENA obuhvaća područje grada omeđeno sljedećim ulicama: Ulica Dubrovačke bratovštine, Poljana Sv. Martina, Ulica Nikole Tesle, Zadarska ulica, Stankovićeva ulica, Ulica Bartolomeo dei Vitrei, Flanatička ulica, Ulica Petra Preradovića, Ulica Ivana Matetića Ronjgova, Trg Republike, Mutilska ulica, Vrtlarska ulica, spoj sa Vrtlarske ulice do Nazorove ulice, Nazorova ulica, Rovinjska ulica, Radićeva ulica, Vergerijeva ulica, Tartinijeva ulica, Dobrilina ulica, Laginjina ulica, Ulica Giardini, Istarska ulica, uključujući parkirališna mjesta u svim navedenim ulicama, osim onih koje su obuhvaćene drugim zonama (III.ZONA – BIJELA: Ulica Giardini i Istarska ulica; IV.ZONA – ZELENA: Ulica Poljana Sv.Martina i Ulica Nikole Tesle)
2. ZONA – ŽUTA obuhvaća područje grada omeđeno sljedećim ulicama: Ulica Riva (uključujući i parkiralište Veslački klub), Splitska ulica, Kolodvorska ulica, spoj na Tršćansku ulicu (nakon zgrade na broju 25), Tršćanska ulica, Trg na mostu, Flavijevska ulica, Učkin uspon, Gladijatorska ulica, Ulica Ozad Arene, Scalierova ulica, Ulica Dubrovačke bratovštine, Ulica Sv. Ivana, uključujući parkirališna mjesta u svim navedenim ulicama, osim onih koje su obuhvaćene drugim zonama (III.ZONA – BIJELA: Flavijevska ulica i Ulica Ozad Arene; IV.ZONA – ZELENA: Gladijatorska ulica)
3. ZONA – BIJELA obuhvaća sljedeće ulice: Ulica Giardini, Istarska ulica, Flavijevska ulica, Šetalište Nella Milottija, Amfiteatarska ulica i Ulica Ozad Arene.
4. ZONA – ZELENA obuhvaća područje grada omeđeno sljedećim ulicama: Nezakcijska ulica, Scalijerova ulica, Ulica Ozad arene, Gladijatorska ulica, Ulica Škaleta, Emova ulica, Porečka ulica, Kukuljevićeva ulica, Ulica Joakima Rakovca, Zadarska ulica, Ulica Nikole Tesle, Poljana S. Martina, uključujući parkirališna mjesta u svim navedenim ulicama, osim onih koje su obuhvaćene drugim zonama (I.ZONA – CRVENA: Zadarska ulica; II. ZONA – ŽUTA: dio Scalierove ulice; III.ZONA – BIJELA: Ulica Ozad Arene)
5. ZONA – PLAVA obuhvaća područje grada omeđeno sljedećim ulicama: Ulica Riva, Flaciusova ulica, Danteov trg, Anticova ulica, Laginjina ulica, Ulica Giardini, Istarska ulica, Ulica Dubrovačke bratovštine, Ulica Sv. Ivana, uključujući parkirališna mjesta u svim navedenim ulicama, osim onih koje su obuhvaćene III. ZONOM – BIJELA.

 Kada ista ulica omeđuje više zona naplate, međa je zamišljena linija koja razdvaja ulicu na dva jednaka dijela, odnosno to je linija do koje se proteže određena zona.

1. POSEBNE PARKIRALIŠNE LOKACIJE

**Članak 12.**

 Za određivanje cijene i drugih uvjeta parkiranja na javnim parkiralištima u gradu Puli utvrđuje se sedam posebnih lokacija označenih ljubičastom bojom, sukladno „Grafičkom prikazu II“ koji čini sastavni dio ove Odluke, kako slijedi:

1. Mandrač
2. Riva
3. Karolina
4. Marsovo polje 1
5. Marsovo polje 2
6. Gregovica
7. Emova

**Članak 13.**

Osim parkirališta uličnog i izvanuličnog tipa koja su pojedinačno navedena u članku 11. i 12. ove Odluke, pod naplatom će biti i sva druga parkirališta koja se nalaze unutar područja opisanog u navedenim člancima, a koja će se prilagoditi sustavu naplate odgovarajućom prometnom signalizacijom.

1. **NAPLATA PARKIRANJA**
2. **VRIJEME NAPLATE**

**Članak 14.**

 Parkiranje na javnom parkiralištu pod naplatom može biti s ograničenim ili neograničenim vremenom trajanja parkiranja.

 Dopušteno vrijeme parkiranja na javnom parkiralištu s ograničenim vremenom trajanja parkiranja utvrđuje se ovisno o parkirališnoj zoni.

**Članak 15.**

Vrijeme naplate parkiranja na javnim parkiralištima pod naplatom na području grada Pule utvrđuje se prema sljedećem rasporedu:

* Ljetno vrijeme naplate: radni dan, subota, nedjelja i blagdani od 07:00 do 22:00 sati
* Zimsko vrijeme naplate: radni dan i subota od 07:00 do 17:00 sati.

 Ljetno vrijeme naplate obuhvaća period od 01. svibnja do 30. rujna, a zimsko vrijeme naplate period od 01. listopada do 30. travnja.

 Vrijeme naplate na javnom parkiralištu Karolina utvrđuje se prema sljedećem rasporedu:

* Ljetno vrijeme naplate: radni dan, subota, nedjelja i blagdani od 00:00 do 24:00 sata
* Zimsko vrijeme naplate: radni dan i subota od 07:00 do 17:00 sati

 Naknada za parkiranje na javnim parkiralištima pod naplatom ne naplaćuje se u periodu zimskog vremena naplate nedjeljom i blagdanom, a na posebnim parkirališnim lokacijama naknada se ne naplaćuje ni radnim danom ni subotom za osobna vozila tijekom zimskog vremena naplate, i to na parkiralištima Mandrač, Gregovica i Marsovo polje 2.

1. **VREMENSKA I PROSTORNA OGRANIČENJA**

**Članak 16.**

Ugovor o korištenju jednog parkirališnog mjesta na javnom parkiralištu pod naplatom može se sklopiti u trajanju kraćem od 24 sata, te se vremensko ograničenje trajanja parkiranja utvrđuje ovisno o zoni ili posebnoj lokaciji parkirališta, i to kako slijedi:

* I. ZONA – CRVENA: bez ograničenja, osim oba parkirališta u Flanatičkoj ulici (parkirališta „Tržnica“ i „Pedagoški“) s ograničenjem do 2 sata
* II. ZONA – ŽUTA: bez ograničenja
* III. ZONA – BIJELA: do 2 sata
* IV. ZONA – ZELENA: bez ograničenja
* V. ZONA – PLAVA: bez ograničenja
* POSEBNE PARKIRALIŠNE LOKACIJE – LJUBIČASTO: bez ograničenja

Dopušteno vrijeme trajanja parkiranja označeno je na prometnom znaku.

Premještanje vozila unutar iste zone dok traje ugovor o korištenju jednog parkirališnog mjesta na javnom parkiralištu, a trajanje je kraće od 24 sata, ne smatra se sklapanjem novog ugovora.

Na povlaštene parkirališne karte ne primjenjuje se vremensko ograničenje trajanja parkiranja.

**Članak 17.**

Javna parkirališta pod naplatom Ulica Castropola, Kandlerova ulica, Parkiralište Stara Tržnica i Parkiralište Benediktinske opatije su parkirališta koja se nalaze unutar područja plave zone (V. ZONA - PLAVA) sukladno čl. 11 ove Odluke, odnosno „Grafičkom prikazu I“ koji čini sastavni dio ove Odluke (tzv. *„HOLDERS ONLY“* parkirališta).

Ugovor o korištenju jednog parkirališnog mjesta za parkirališta navedena u stavku 1. ovoga članka mogu sklopiti isključivo stanari odnosno fizičke osobe koje imaju prebivalište unutar područja plave zone te imaju osobno vozilo u vlasništvu ili leasingu, što se dokazuje važećom osobnom iskaznicom i važećom prometnom dozvolom.

Ugovor je moguće zaključiti za jedno vozilo po fizičkoj osobi.

1. **VRSTE KARATA**
2. OPĆE ODREDBE

**Članak 18.**

 Za korištenje javnih parkirališta pod naplatom korisnik mora imati valjanu parkirališnu kartu.

 Valjana parkirališna karta je ona karta koja je plaćena za:

1. parkirališnu zonu odnosno posebnu lokaciju na kojoj se koristi usluga parkiranja,
2. za vremensko razdoblje na koje je sklopljen ugovor o usluzi korištenja javne parkirališne površine,
3. vozilo registarske oznake koja je ispisana na karti, kada se karta kupuje za određeno vozilo.

**Članak 19.**

 Parkirališna karta se može izdati u materijaliziranom ili nematerijaliziranom obliku.

 Materijalizirana karta izdaje se na papiru, u obliku naljepnice, na magnetskoj kartici ili odgovarajućem mediju.

 Nematerijalizirana karta izdaje se kao potvrda u električnom obliku.

**Članak 20.**

 Parkirališna karta za parkiranje na javnom parkiralištu pod naplatom izdaje se kao dnevna karta za određenu parkirališnu zonu ili posebnu lokaciju i vrijedi od trenutka izdavanja do istog vremena u prvom sljedećom danu u kojem se naplaćuje parkiranje, osim ako korisnik izričito ne zatraži sklapanje Ugovora o korištenju jednog parkirališnog mjesta na javnom parkiralištu pod naplatom u trajanju kraćem ili dužem od 24 sata te ako ovom Odlukom nije drugačije propisano.

 Za sklapanje ugovora o korištenju jednog parkirališnog mjesta na javnom parkiralištu pod naplatom u trajanju kraćem od 24 sata izdaje se satna parkirališna karta, osim na parkiralištima Mandrač i Gregovica gdje je moguće izdati samo dnevnu parkirališnu kartu.

 Za sklapanje ugovora o korištenju jednog parkirališnog mjesta na javnom parkiralištu pod naplatom u trajanju dužem od 24 sata izdaje se mjesečna, polugodišnja ili godišnja parkirališna karta, i to u slučajevima predviđenim člankom 26, 27 i 28 ove Odluke.

 Izgled i sadržaj parkirališnih karata za parkiranje na javnim parkiralištima uređuje Isporučitelj usluge.

1. UGOVORNA KAZNA

**Članak 21.**

 Korisnik javnog parkirališta pod naplatom čini povredu Općih uvjeta isporuke komunalne usluge parkiranja (odnosno povredu odredbi usmenog Ugovora o korištenju usluge javnog parkirališta) ako:

1. ne koristi parkirališno mjesto sukladno obilježenoj odgovarajućoj prometnoj signalizaciji
2. parkira vozilo veće od gabarita širine ili dužine obilježenog mjesta za parkiranje vozila odnosno prostora za parkiranje
3. ne poštuje druge odredbe ove Odluke, odnosno Općih uvjeta Isporučitelja usluge, čije nepoštivanje bi remetilo nesmetano parkiranje ostalih korisnika usluge.

 Za povredu Općih uvjeta isporuke komunalne usluge parkiranja (odnosno povredu odredbi usmenog Ugovora o korištenju usluge javnog parkirališta) propisuje se ugovorna kazna.

 Nalog za plaćanje ugovorne kazne radi povrede Općih uvjeta isporuke komunalne usluge parkiranja izdaje ovlaštena osoba Isporučitelja usluge tako što ga pričvršćuje ispod brisača vjetrobranskog stakla vozila.

 Isporučitelj usluge Općim uvjetima isporuke komunalne usluge parkiranja propisuje postupak izdavanja ugovorne kazne, rokove plaćanja, kao i pravne posljedice neplaćanja iste.

 Visina ugovorne kazne propisuje se cjenikom Isporučitelja usluge, koji će Isporučitelj donijeti u skladu sa zakonskim propisima i odredbama ove Odluke.

1. SATNA PARKIRALIŠNA KARTA

**Članak 22.**

 Korisnik može kupiti satnu kartu na parkirališnom automatu ili mobilnim telefonom, putem Internet aplikacije ili na web stranici Isporučitelja usluge, odnosno na ovlaštenim prodajnim mjestima ili na blagajni Isporučitelja usluga.

 Iznimno od stavka 1. ovog članka na privremenim javnim parkiralištima korisnik parkirališta može kupiti satnu kartu neposredno od osobe koju ovlasti Isporučitelj usluge, što podrazumijeva istodobno plaćanje i preuzimanje parkirališne karte.

 Naplata satne karte na parkirališnom automatu podrazumijeva istodobno plaćanje i preuzimanje parkirališne karte neposredno na javnom parkiralištu na kojem se nalazi parkirališni automat.

 Naplata satne karte mobilnim telefonom putem SMS poruke podrazumijeva elektroničku kupnju parkirališne karte o čemu korisnik zaprima SMS poruku o plaćenoj parkirališnoj karti mobilnim telefonom.

 Naplata satne karte putem Internet aplikacije podrazumijeva elektroničku kupnju parkirališne karte o čemu korisnik zaprima poruku o plaćenoj parkirališnoj karti unutar aplikacije.

 Naplata satne karte putem online portala kojem se pristupa putem web stranica Isporučitelja usluga podrazumijeva elektroničku kupnju parkirališne karte o čemu korisnik zaprima poruku o plaćenoj karti unutar portala i registriranog e-maila.

 Naplata satne karte na ovlaštenim prodajnim mjestima ili na blagajni Isporučitelja usluga podrazumijeva istodobno plaćanje i preuzimanje parkirališne karte.

1. MJESEČNA, POLUGODIŠNJA i GODIŠNJA PARKIRALIŠNA KARTA

**Članak 23.**

 Korisnik javnog parkirališta može kupiti mjesečnu, polugodišnju ili godišnju parkirališnu kartu putem Internet aplikacije ili na web stranici Isporučitelja usluge te na ovlaštenim prodajnim mjestima ili na blagajni Isporučitelja usluge.

 Naplata mjesečne, polugodišnje ili godišnje parkirališne karte na ovlaštenim prodajnim mjestima ili na blagajni organizatora parkiranja podrazumijeva istodobno plaćanje i preuzimanje parkirališne karte.

 Naplata mjesečne, polugodišnje ili godišnje karte putem online portala kojima se pristupa putem web stranica Isporučitelja usluge podrazumijeva elektroničku kupnju parkirališne karte o čemu korisnik zaprima poruku o plaćenoj karti unutar portala i registriranog e-maila.

 Mjesečna, polugodišnja i godišnja karta može se kupiti samo u slučajevima predviđenim čl.26 i 27 ove Odluke.

**Članak 24.**

 Ugovor o usluzi korištenja jednog parkirališnog mjesta na javnom parkiralištu pod naplatom kojim korisnik kupuje mjesečnu, polugodišnju ili godišnju parkirališnu kartu, sklapa se za određeno vozilo prema registarskoj oznaci koju korisnik vozila dostavi organizatoru parkiranja.

 Mjesečnu, polugodišnju ili godišnju parkirališnu kartu korisnik vozila može vratiti organizatoru parkiranja radi prijenosa na drugo vozilo.

1. POVLAŠTENA PARKIRALIŠNA KARTA

**Članak 25.**

 Fizička osoba (stanar) koji ima prebivalište na području na kojem se naplaćuje parkiranje te pravna osoba, fizička osoba – obrtnik odnosno osoba koja obavlja drugu samostalnu djelatnost koja ima sjedište ili koristi poslovni prostor unutar parkirališne zone u kojoj se naplaćuje parkiranje mogu koristiti povlaštene uvjete parkiranja u pogledu cijene i korištenja javnih parkirališta (povlaštena parkirališna karta).

 Iznimno, pravo na povlaštenu kartu, osim osoba iz stavka 1. ovog članka, imaju i osobe sa adresama Trg na mostu, te Tršćanska ulica zaključno do kućnog broja 34.

 Izdana povlaštena parkirališna karta ne može se koristiti za parkirališna mjesta u Ulici Giardini, Istarskoj ulici i Amfiteatarskoj ulici te na javnom parkiralištu pod naplatom Karolina.

 Osobama iz stavka 1. ovog članka može se izdati povlaštena parkirališna karta ukoliko su podmirili sve svoje obveze prema Isporučitelju usluge do dana izdavanja iste.

 Izgled i sadržaj povlaštene parkirališne karte za korištenje javnih parkirališta određuje Isporučitelj usluge.

 Povlaštena parkirališna karta vrijedi od dana njezina izdavanja do isteka onoga dana, mjeseca ili godine koji po svom broju odgovara danu kada je parkirališna karta izdana. Ako toga dana nema u mjesecu u kojem rok istječe, rok istječe posljednjeg dana toga mjeseca.

 Iznimno od stavka 1. ovoga članka, povlaštena parkirališna karta može se izdati za javna parkirališta Riva, Marsovo polje 1, Marsovo polje 2 i Emova, a sve pod uvjetima propisanim u članku 28. ove Odluke.

**Članak 26.**

 Pravo na povlaštenu parkirališnu kartu ima fizička osoba (stanar) ako:

1. ima prebivalište na području na kojem se naplaćuje parkiranje, što dokazuje važećom osobnom iskaznicom
2. ima osobno vozilo u vlasništvu ili leasingu, što dokazuje važećom prometnom dozvolom.

 Pravo na povlaštenu parkirališnu kartu ima pravna osoba, fizička osoba – obrtnik odnosno osoba koja obavlja drugu samostalnu djelatnost ako:

1. ima sjedište ili koristi poslovni prostor na području na kojem se naplaćuje parkiranje, što dokazuje ugovorom o zakupu ili vlasništvu poslovnog prostora, odnosno izvatkom iz registra ili upisnika što ga vodi nadležno tijelo iz kojeg je vidljiva adresa na kojoj se obavlja djelatnost,
2. ima osobno ili kombinirano vozilo u vlasništvu ili leasingu, što dokazuje važećom prometnom dozvolom

 Pravnoj osobi, fizičkoj osobi – obrtniku odnosno osobi koja obavlja drugu samostalnu djelatnost može se izdati najviše 3 (tri) parkirališne karte.

 Povlaštena parkirališna karta vrijedi samo za vozilo za koje je izdana, odnosno za registracijsku oznaku vozila u vremenskom razdoblju za koje je izdana te za onu parkirališnu zonu za koju je izdana.

**Članak 27.**

 Pravo na povlaštenu kartu ima osoba s invaliditetom ako:

1. ima prebivalište na području Grada Pule na kojem se naplaćuje parkiranje, što dokazuje važećom osobnom iskaznicom
2. ima u vlasništvu ili leasingu vozilo, što dokazuje važećom prometnom dozvolom,
3. ima utvrđen postotak tjelesnog oštećenja jednak ili veći od 70%, što dokazuje pravomoćnim rješenjem nadležnog tijela prema važećim zakonskim propisima

 Povlaštena parkirališna karta za osobe s invaliditetom vrijedi na svim javnim parkiralištima pod naplatom, osim na parkiralištu Karolina, te u dijelu III. ZONE – BIJELA: u Ulici Giardini te u Istarskoj i Amfiteatarskoj ulici, a izdaje se kao godišnja povlaštena karta.

 Za osobe s invaliditetom, koje udovoljavaju uvjetima propisanim pod točkom 1. i 2. u stavku 1. ovoga članka, a imaju utvrđen postotak tjelesnog oštećenja 60% i više te za posljedicu imaju nesposobnost donjih ekstremiteta, parkirališna karta izdaje se bez naknade kao godišnja povlaštena karta.

**Članak 28.**

 Pravo na povlaštenu mjesečnu kartu na parkiralištima Riva, Marsovo polje 1, Marsovo polje 2 i Emova, ima fizička osoba ako:

1. ima prebivalište na području Grada Pule, odnosno na području drugih gradova i općina Istarske županije, što dokazuje važećom osobnom iskaznicom
2. ima u vlasništvu ili leasingu vozilo, što dokazuje važećom prometnom dozvolom

**Članak 29.**

 Osoba koja ostvaruje pravo na povlaštenu parkirališnu kartu, uz zahtjev kojim se traži izdavanje povlaštene parkirališne karte, dužna je priložiti dokumentaciju navedenu u čl. 26., 27. i 28. ove Odluke kojom dokazuje ispunjavanje uvjeta za izdavanje povlaštene parkirališne karte sukladno ovoj Odluci.

 Osoba koja ima pravo na povlaštenu parkirališnu kartu obvezna je Isporučitelju usluge, na njegov zahtjev, dati na uvid isprave iz čl. 26., 27. i 28. ove Odluke u izvorniku.

 Ako iz priloženih isprava ne proizlazi drugačije, smatra se da korisnik za kupnju povlaštene parkirališne karte ispunjava uvjete 12 mjeseci od dana kada mu je odobrena kupnja karte.

 Organizator parkiranja obvezan je čuvati na siguran način preslike isprava koje mu dostavi korisnik, a po proteku 12 mjeseci od njihova zaprimanja dužan ih je uništiti.

1. **NADZOR**

**Članak 30.**

 Nadzor nad parkiranjem vozila na javnim parkiralištima pod naplatom obavlja ovlaštena osoba Isporučitelja usluge.

1. **PRIJELAZNE I ZAVRŠNE ODREDBE**

**Članak 31.**

 Ova Odluka stupa na snagu prvog dana od dana objave u Službenim novinama Grada Pule.

 Danom stupanja na snagu ove Odluke prestaje važiti Odluka o lokacijama, organizaciji, naplati i kontroli parkiranja na javnim parkiralištima Grada Pule („Službene novine“ Grada Pule br. 06/16, 09/16), osim članka 4. koji prestaje važiti po donošenju Cjenika od strane trgovačkog društva Pula Parking d.o.o.

 Odluka o vremenskom ograničenju, vremenu naplate i visini naknade za korištenje usluge parkiranja na javnim parkiralištima Grada Pule („Službene novine“ Grada Pule br. 06/16, 12/19) prestaje važiti po donošenju Cjenika od strane trgovačkog društva Pula Parking d.o.o.

 Cjenik komunalnih usluga parkiranja, sukladno ovoj Odluci, Isporučitelj usluge dužan je donijeti u roku od 30 (slovima: trideset) dana.

 Do početka primjene Cjenika iz stavka 4. ovoga članka, primjenjivat će se postojeći cjenik, odnosno cijene utvrđene Odlukom o vremenskom ograničenju, vremenu naplate i visini naknade za korištenje usluge parkiranja na javnim parkiralištima Grada Pule („Službene novine“ Grada Pule br. 06/16, 12/19, 16/20 i 16/21).

GRADSKO VIJEĆE GRADA PULA-POLA